
Šv. Rašto neklaidingumas 


(De inerrantia Sacrae Scripturae) 


1. Šv. Rašto neklaidingumas yra tai, kad visa Jame parašyta yra 
teisinga ir negali būti jokios klaidos. Paties žmogaus jėgomis para“ 
šyta knyga gali būti be jokios klaidos. Tai „inerrantia facti“. Kalbant 
apie Šv. Rašto neklaidingumą, turima galvoj ne tik ana „inerrantia 
facti,“ būtent, kad parašyta knyga iš tiesų yra be klaidos, bet taip pat 
„inerrantia iuris“: Šv. Raštas nėra ir negali būti klaidingas'). 

Logikos tiesa, kaip ir jos klaida, yra teigiamame ar neigiamame tvirti- 
nime, ką teigiant ar neigiant. 

Logikos klaida yra tada, kai neigiama tai, kas teigtina, ir kai teigia- 
ma tai, kas neigtina, t. y. kai protas, ką spręsdamas, veiksniui priskiria 
tai, kas jam nepriklauso, ar neigia tai, kas jam priklauso. Tai formalinė 
klaida. Jei žodžiai tyčia nesutaikinti su proto sprendimu, tai yra melas, 
Jei žodžiai netyčia neišreiškia to, kas norėta pasakyti, tai vadinasi mate- 
rijalinė klaida. 

Mes čia tekalbame apie klaidą, t. y. 'ar Šv. Rašto knygose yra; 

klaidų—ar jos bitų formalinės ar materijalinės. Visai neklausiame, ar šv. 
autorius kartais yra bandęs šį tą pameluoti. Jei kalbėsime apie klaidą 
tai turime pasakyti, kad Šv. Rašto neklaidingumas reiškia, jog nėra jokios? 
klaidos šv. autoriaus tvirtinime, kurį išreiškia ir žodžiai ir kontekstas, 
taip jog jis (šv. autorius) visa, ką tais žodžiais konkretiškai pasakyti 
norėjo, objektyviškai teisingai protu apėmė, žodžiais teisingai išreiškė savo 
mintį ir tinkamai be jokio paklydimo parašė?). 
„  Kalbamasis neklaidingumas remiasi dieviška Šv. Rašto kilme. Taip, 
Sv. Raštas yra Dievo įkvėptas, Dievas yra Jo tikrasis autorius. Todėl 
Sv. Raštas yra Dievo žodis ir konsekventiškai yra laisvas nuo bet kurios 
klaidos: Dievas negali nei klysti nei kitų klaidinti. 

Reikia vis dėlto pažymėti,kad šv. autoriaus dėmesys nevienodai 
yra atkreiptas į tai, ką jis rašo. Kartais jis pareiškia savo nuomonę; 
kartais — ką sakė ar manė kiti. Tik jo tvirnimams, kurie drauge yra ir 
Dievo tvirtinimai, laiduojamas neklaidingumas. Kitų nuomonės gali būti 


) Plg. Ch. Pesch, De Inspiratione Sacrae Seripturaež, Friburgi Brisgoviae 
1925, 449, 
Žž) Plg. H. Simon — J. Prado, Introductio in universam Seripturam, Taurin 


1931, 38. 

visai klaidingos. Čia tik tiek yra tikra, kad žodžiai tikrai yra pasakyti to, 
kuriam šv. autoriaus priskiriami (toks čia išreikštas šv. autoriaus tvirti- 
nimas — veritas citationis). Bet čia dar nereiškia, log jie tiesą išreikštų 
(veritas rei citatae). Antai, evangelijose yra įdėta daug žydų pasakytų 
nesąmonių, bet jų įrašymas evangelijose dar jiems nelaiduoja neklaidingu- 
mo!). Reikia, kad šv. autorius kitų nuomonei pritartų. Tik tada ji yra 
teisinga. 

Neklaidingumas nereikalauja, kad šv. autorius, kurs savo nuomonę 
ar tvirtinimą išreiškia, visa būtų aiškiai, visai ir tobulai supratęs; tik bū- 
tinai reikia, kad jo tvirtinimuose tarinys tikrai derintųsi su veiksniu ta 
prasme, kuria šv. autoriaus yra suvokiama. 

Nereikia taip pat klaidų painioti su kalbos netobulumais. Žmogus 
tėra Šv. Knygų rašymo Dievo įrankis ir tai netobulas. Todėl ir nenuostabu 
kad jo veikaluose šis netobulumas dažnai gana ryškiai atsispindi. Įkvė- 
pimas nepašalina kalbos netobulumų. 

2. Kai kalbama apie Šv. Rašto neklaidingumą, pirmiausia turimas 
galvoj originalinis Šv. Rašto tekstas, kokį parašė įkvėpti rašytojai (auto- 
grafas). Mūsų šiandieninis tekstas 'masoretų ir graikiškas Naujasis Įstaty 
mas) tiek teliečiamas, kiek sutinka su originalu. Įkvėpimas savaime 
neapsaugoja teksto nuo klaidos, perduodant jį kitoms kartoms. 

Jau, tiesa, a priori iš Dievo išminties ir apvaizdos galima išvesti ir 
iš tiesų a posteriori iš teksto istorijos yra žinoma, jog „guoad substan- 
tiam“ Šv. Rašto tekstas tebėra sveikas ir tikslus. Bet šis sveikumas ir 
tikslumas neneigia buvi.ao vėlesnių neįkvėptų prierašų, glosių arba pa- 
aiškinimų, kurie iš lauko pateko į tekstą perrašinėjant. Tik toks glosių 
buvimas reikia tvirtais argumentais įrodyti?). Vertimai čia tiek teliečiami, 
kiek tixsliai išreiškia originalines mintis. Vulgatos teksto tikslumą tikėjimo 
ir dorovės dalykuose laiduoja Bažnyčia). 

Neklaidinga tėra šv. autoriaus tekstui teikiama prasmė. 

Taip, neklaidingumas liečia ne bet kurią, tik šv. autoriaus reiškiamą 
žodinę prasmę, kuri atskirais atvejais nutarti tenka egzegetui. Todėl 
reikia laikytis didžiausio objektingumo ir vengti savo nuomonę primesti 


1) Šv. Augustinas, Ad Oros. contra Prisc. et Origsn. 12, žiūr. Migue, Patro 
logia Latina, 42, 676: „Ouamvis verum sit omnino  guod dicta sint, non tamen omnia 
guae dicta sunt, vera esse creduntur, guoniam multa a Iudaeis falsa et impia dicta esse 
verax Evangelii Seriptura testatur“. 3 

Pig. Šv. Rašto Komisijos dekretą Pentateucho klausimu, Enchiridion Biblicum, 
Romae 1927, n. 1777 Denzinger— Bannwart— Umberg, Enchiridion Symbolo- 
rum!?, Friburgi Brisgoviae 1928, n. 2000. 

3, Conc. Trident, sess IV: „Insuper eadem sacrosancta Synodus, considerans non 
parum utilitat.s accedere posse Eccle-iae Dei, si ex omnibus latinis editionibus, guae 
< reumferuntur sacrorum librorum, guaenam pro authenlica habenda sit, innotescat: statuit 
et declarat, ut haec ipsa vetus et vulgata edi:io, guae longo tot saeculorum usu in ipsa 
Ecclesia probata est, in publicis lectionibus, disputationibus, praedicationibus et expositio- 
nibus pro authentica habeatur, ut nemo illam reiicere guovis praetextu audeat vel praesu- 
mat“. Šio d kreto prasmę plačiai aiškina A. Vaccari, Instituliones biblicae, Romae 


1949, iš 306—308. 

Šv. Knygų autoriui!) Caietanus gražiai įspėja evangelijų skaitytoją; 
„Considera, prudens lector, evangelii textum: et teipsum  evangelio, non 
evangelium tuo accommoda sensui“?). O šv. Augustinas sako: „Da- 
lykuo e, kurie nėra aiškūs ir labiausiai toli stovi nuo mūsų akių ir apie 
kuriuos, neužgaunant tikėjimo, galima įvairiai spėlioti, skaitant Šv. Raštą, 
netinka per greitai kuriai nors nuomonei pasiduoti, kad kartais, geriau 
ištyrus dalyką, nereiktų jos atmesti, kad neišsiaikvotumime, kovodami ne 
už Šv. Rašto, tik už savo pačių pažiūrą, norėdami, kad mūsų nuomonė 
būtų Šv. Rašto nuomonė, kai, atbulai, Šv. Rašto nuomonė turi būti mūsų 
nuomonė“?), Panašų patarimą duoda ir šv. Tomas Akvinieti s+): 

Taigi, egzegetas turi nutarti tikrąją Šv. Rašto prasmę. Tai padarius: 
tenka išspręsti klausimas, ar išreikštoji mintis yra teisinga ar neteisinga" 

3. Šv. Rašto neklaidingumą įrodo štai kas: 

1) Šv. Rašto neklaidingumas išplaukia iš įkvėpimo dogmato. Nes 
Šv. Raštas yra įkvėptas Dievo žodis, o Dievas negali nei pats klysti nei 
kitų klaidinti: Dievas yra absoliutinė Tiesa. Žmogus šiuo atveju tėra tik 
Dievo įrankis, kurs rašo „visa tai ir ne daugiau“, kaip Šv. Dvasia liepia. 
Encikl. „Providentissimus“, 1893 m. lapkr. mėn. 18 d., griežtai pabrė- 
žiamas negalėjimas suderinti įkvėpimo su klaida: „Bet kuri klaida taip 
yra svetima dieviškam įkvėpimui, jog jis savaime ne tik stačiai atstumia į 
šalį bet kurią klaidą, bet ją atstumia į šali ir atmeta su tokiu būtinumu, 
kaip būtina yra, kad Dievas, vyriausia Tiesa, nebūtų jokios klaidos 
autorius“. 

2) Šv. Rašto neklaidJingumas — senas ir patvarus Bažnyčios įsitik- 
rinimas. Šio patristinio argumento vertę pripažįsta ir Loisy?). Iš tiesų, 
Šv. Tėvai ne tik mokė, bet ir savo elgimusi patvirtino gilų savo įsitikini- 
mą, jog Šv. Rašte negali būti klaidos; jie besvelija veikiau prisipažinti 
nesupratę teksto, nekaip pasakyti, kad Šv. Raštas suklydęs. „Niekada““ 
sako šv. Justinas Kankinys: „nedrįsiu mąstyti ar sakyti, kad Šv 
Raštas sau prieštarautų. Bet jei būtų prieš akis pastatytas Šv. Raštas" 
kurs toks atrodytų ir duotų progos manyti esąs priešingas kitam Šv 


I) A. Bea, D- Inspiratione Seripturae Sacrae, Romae 1950, 59, 

2) In Math. 5, 31—32. 

3) De Genesi ad litteram, L. I, c. XV.II, žiūr. Migue, P. L., 34, 260: „In rebus 
obscuris atgue a nostris oculis remotissimis, si gua inde seripta etiam divina legerimus, 
guae possint salva fide, gua imbuimu:, alias atgue alias parere sententias, in nullam earūm 
nos praecipiti affirmatione ita proiciamus, ut, si forte diligentius discussa veritas eam 
recte labefaetaverit, corruamus, non pro sententis divinarum Seripturarum, sed pro nostra 
ita dimicantes, ut eam velimus Seripturarum esse, guae nostra est, cum potius eam guae 
Seripturarum est, nostram esse v<lle d-beamus“. 

4) 1. ą. 68 a 1: „In huiusmodi guaestionibus — kalba čia jis apie pasaulio tvėrimo 
tvarką — duo sunt cbservanda. Primo guidem, ut veritas Seripturae inconcusse teneatur. 
Secundo, cum “criptura divina multipliciter exponi possit, guod nulli expositioni aliguis 
ita praecise inhaereat, ut si certa ratione constiterit, hoc esse falsum, gucd aliguis sensum 
Scripturae esse credebat, id nihilominus asserere praesumat, ne Seriptura ex hoc ab infi- 
delibus derideatur, et ne eis via credendi praecludatur“. 


5) Etudes Bibligues 3, Paris 1903, 145. 

Rašto tekstui, tai, kadangi įsitikinęs esu, kad joks Šv. Raštas negali sau 
prieštarauti, veikiau prisipažinsiu nesupratęs to, kas sakoma“!). Šv. A u- 
gustinas panašiai kalba: „Prisipažįsiu jūsų Malonybei, kad vadinamo- 
sioms kanoniškoms Šv. Raštų knygoms išmokau reikšti šią baimę ir 
pagarbą, nes esu giliai įsitikinęs, jog nė vienas iš jų autorių rašydamas 
nė kiek nesuklydo. Jei kas šiuose Raštuose mane įžeistų, būtent, jei kas 
atrodytų priešinga tiesai, nė kiek nedvejodamas pripažinsiu, kad čia ar 
kodeksas yra klaidingas, ar vertėjas nesuvokė to, kas pasakyta, ar aš 
pats nesupratau“?). Kitame savo rašte tą pačią mintį trumpiau išreiškia: 
„Negalima sakyti, kad šios knygos autorius klydęs, bet arba kodeksas 
yra klaidingas, arba vertėjas klydo, arba tu nesupranti“?). Šv. Jeroni- 
mas sako: „Negalima sakyti, kad Šv. Raštas meluoja“*). Panašiai kalba 
šv. Bazilijus, šv. Hipolitas, Origenas, Euzebijus Kai- 
sarietis, šv. Ambraziejus, Teodoretas, šv. Jonas Chri- 
zostomas, šv. jonas Damaskietis, šv. Leonas Didysis: 
3) Ne kitaip kalba ir didieji vidurinių amžių scholastikai, pav.;: šv, 
Tomas Akvinietis), šv. Bonaventūra, Aegidius Roma- 
nus, Jon. Gėersonas, Dionysius Carthusianus. Iš paskes- 
nių scholastikų tą pat kartoja M. Canus, šv. Belarminas, Sua- 
HezZ 1r: kt Ž 
, 4) Šio vienodo įsitikrinimo pagrindas glūdi pačiame Šv. Rašte 
Kristus ir apaštslai dažnai remiasi Šv. Raštu, stipriausiu ir nesulaužomu 
argumentu. Jau faktas „parašyta yra“ čia visa nulemia; visai nežiūrima, 
kas parašyta. „Raštas negali būti panaikintas“—Jon. 10, 35; „Reikia, kad 
įvyktų visa, kas parašyta apie mane Moizės Įstatyme, pranašuose ir psal- 
mėse“ — Luk. 24, 44; „Vyrai, broliai! Turėjo įvykti Rašto žodžiai, Šven- 
tosios Dvasios iš anksto pasakyti per Dovydo burną apie Judą“ — Apd. 1,16, 
Šv. Rašto neklaidingumas niekada nebuvo formališkai ir iškilmingai 
paskelbtas tikėjimo tiesa. Bet jis bent „implicite“ yra paskelbtas lyg kitos 
formališkai apibrėžtos tiesos — įkvėpimo. Nes jei Sv. Rašto autorius yra 
Dievas, kuris negali klysti nei kitų klaidinti, tai Jo žodis negali būti klai- 
dingas. Todėl šia prasme šv. Tomas Akvinietis teisingai rašo, 
kad kitaip manyti esanti tikėjimo klaida: „Haereticum est dicere, guod 
aliguid falsum, non solum in Evangeliis, sed etiam in guacumgue canoni- 
ca Scriptura inveniatur“;?; „Hoc tenendum est guod guidguid in sacra 


1) Dial. cum Tryphone, 65, žiūr. Mign e, Patrologia Graeca, 6, 625. 

2) Ep. 82, n. 3, žiūr. Migne, P. L., 33, 277. 

3) Contra Faustum, XI, žiur. Migne, t. p, 42, 249, 

3 In Neh. 1. , žiūr. Migne, t. p., 25, 1238. 

5) De Pot. gu. 4 a. 2: „Seripturae divinae a Spiritu Sancto traditae non potest, 
falsum subesse, sicut nec fidei guac per eam docetur“. 

S In Ioan. XIII, lect. I, 1; In Evangelia S. Matthaei et S. Joannis Commentaria, II! 
Taurini 1925, 349. 

Scriptura continetur verum est, alias gui contra hoc sentiret esset hae+ 
reticus“!), 

Paskutinieji šv. tėvai, nors ir neapibrėžia Šv. Rašto neklaidingumo, 
nuolat primena tą svarbią tiesą. Po ilgesnių išvedžiojimų Leonas XIII 
encikl. „Provindentissimus Deus“ taip rašo: „Seka, kad tie, kurie mano, jog 
autentiškose Šv. Knygų vietose galį būti kas nors klaidingo, tikrai arba 
iškreipia katalikišką dieviško įkvėpimo supratimą arba patį Dievą laiko 
klaidos autorium“ (plg. Benediktas XV, encikl. „Spiritus Paraclitus“, 1920 
m. rugs. mėn. 15 d.) Šv. Rašto komisija atsakyme į paklausimą 
apie antrąjį Kristaus atėjimą pagal šv. Povilą aiškiai kalba apie dogmatą 
„de inspiratione et inerrantia sacrarum Scripturarum“.?) 

Taigi, jei kas ką prikiša Šv. Rašto teisingumui, Šv. Rašto tekstas atrodo 
nesuderinamas su kuria kita įrodyta tiesa, tai egzegetas katalikas turi 
laikytis šv. Augustino išreikšto dėsnio: „Čia ar kodeksas yra klaidingas, 
ar vertėjas nesuvokė to, kas pasakyta, ar aš pats nesupratau“. 

4. Visas Šv. Raštas yra neklaidingas. Tai remiasi tuo pačiu argu- 
mentu, kur ir bendrai Jo neklaidingumas, būtent, įkvėpimu: kadangi vi- 
sas Šv. Raštas yra įkvėptas, tai Jis visas taip pat yra neklaidingas. 

Įkvėpimo ribas aiškiai pažymėjo jau Tridento susirinkimas: „Jei kas 
ištisų pačių knygų su visomis jų dalimis, kaip katalikų Bažnyčioj įprasta 
skaityti ir yra sename lotynų Vulgatos leidime, nepripažintų šventomis ir 
kanoniškomis, tebūna ekskomunikuotas“. Tai atkartojo Vatikano susirin- 
kimas. 3) 

Šiuose, tiesa, susirinkimuose nėra aiškiai pasakyta, kaip reikią su- 
prasti žodis „dalis“, ir apie jo prasmę dar ir šiandien yra įvairių nuomo 
nių. Bet, be abejojimo, klysta tie, kurie, atskirdami Šv. Knygose vietas, 
liečiančias tikėjimo ir dorovės dalykus, nuo istorinių ir kitų panašių, sako, 
kad tik pirmosios tesančios įkvėptos, o antrosios ne. Jau Holden 
(--1662) tvirtino, kad įkvėpti tesą tie dalykai, kurie liečią tikėjimą ir do- 
rą ar su jais esą glaudžiai susiję“). Panašiai kalbėjo taip pat A.Rohlin g", 
Fr. Lenormant (41883) nuomone, įkvėpti tesą tikėjimo ir dorovės 


1) Ouodlib. XII, g. 17 a. 26. 

2) „Utrum, prae oculis habitis genuina muneris apostolici notione et indubia sancti 
Pauli fidelitate erga doctrinam Magistri. dogmate item catholico de inspiratione et iner- 
rantia sacrarum Seripturarum, guo omne id, guod hagiographus asserit, enuntiat, insinuat, 
"retineri debet assertum, enuntiatum, insinuatum a Spiriti Saneto“. 

3) „Si guis Sacrae Seripturae libros integros cum omnibus suis partibus, prout illos 
sancta Tridentina Synodus recensuit, pro sacris et cancnicis non susceperit, aut eos divi- 
nitus inspiratas esse negaverit: anathema sit“ 

4) Divinae fidei analysis, Parisiis 1652, L. I c. 5 lect. 1. 

3) Die Inspiration der Bibel und ihre Bedeutung fūr die freiere Forschung: „Natur 
und Ofenbarung“, X VIII (1872) 97—108. Prieš jį rašė J. Rebbert, Die Inspiration der 
Bibel in Dingen der natūrlichen Erkenntnis: ten pat, 337—357. Rohling at akė: ten pat, 
385—394, 432. 

dalykai, 0 visa kita esą žmogaus paprasto darbo padaras; atsieit, čia ga- 
linti būti ir klaida.') 

Kard. New m an (--1890), kiek sušvelninęs šią nuomong, tvirtina, kad 
tik atsitiktinai pasakyti dalykai (res obiter dictae, assertions de faits sans. 
importance), neturį reikšmės bendram Šv. Rašto teisingumui, likėjimo ir do- 
rovės dalykams, pav., pasakojimas, kad Tobiją pasitikęs šuo savo uodegą 
viksnojęs, nesą įkvėpti.') 

Salvatore di Bartolo, I Criteri teologici, Torino 1888, taip 
pat neigia visai pasaulinių dalykų įkvėpimą. Bet prancūziškame veikalo 
leidime, būtent, Lzs critėres thėologigues, Paris 1889, 254, truputį pakeitė 
savo nuomonę. Jis čia pripažįsta tris įkvėpimo laipsnius, būtent, aukščiau- 
sią, vidurinį ir žemiausią. Aukščiausias įkvėpimo laipsnis esąs tikėjimo ir 
dorovės ir su jais glaudžiai susijusiuose dalykuose. Čia paduodama esą 
tik gryniausia tiesa ir jokios klaidos būti negalį. Žemiausias įkvėpimo 
laipsnis esąs visai pasauliniuose dalykuose, pav., geografijoj, gamtos mok- 
sluose, fizikoj ir kt. Tik šis žemiausias įkvėpimo laipsnis jau neapsaugojąs 
šių dalykų nuo klaidos.*) 

Panašiai kalba ir d'Hulst. Jo nuomone, visas Šv. Raštas esąs 
įkvėptas, bet pats įkvėpimas nuo klaidos teapsaugojąs tikėjimo ir dorovės 
dalykus. Kituose dalykuose galį būti ir klaidų, kurios priskiriamos ne 
Dievui, bet žmogui“). Čia reikią skirti apreiškimas ir įkvėpimas. Apreiški- 
mas visiškai apsaugojąs nuo klaidos, nes dieviškas pamokymas tik tiesą 
galįs paduoti. Kas kita pasakytina apie įkvėpimą. Dievas, įkvėpdamas au- 
torių, tik palenkiąs, stumiąs rašyti, jį vedąs ir prižiūrįs. Bet ši priežiūra 
teapsaugojanti nuo klaidos tik tikėjimo ir dorovės dalykuose. Pagaliau, ne 
visa, kas Šv. Rašte aprašyta, esą Dievo apreikšta; šv. autorius daug iš sa“ 
vo aruodo sėmęs žinių, kurios kartais galėjusius būti klaidingos. Jei čia 
tik nepaliečiama tikėjimo ir dorovės dalykų, tai ir klaidingos žinios galė- 
jusios patekti į Šv. Raštą. 

Šiai nuomonei paremti šaukiamasi į Šv. Rašto tikslą, kuris yra pa- 
švęsti žmones. Šiuo tikslu Šv. Rašte esančios aprašytos religinės tiesos, 
tikėjimo ir dorovės dalykai, kurie reikią skirti nuo ten pat aprašytų 


1) Les Origines de Yhistoire d'aprės la Bible et les traditions des peuples orien- 
taux, Paris 1880, VIII pusl.: „Les dėcisions de I'Eglise n'ėtendent l'inspiration gu'a ce gai 
intėresse la religion, touche a la foi et aux moeurs, c“est-4-dire seulement aux enseigne- 
ments surnaturels contenus dans les Ecritures. Pour les antres choses Ie caractėre humain 
des ėcrivairs de la Bible se retrouve tont entier“. Bet 1887 m. šis veikalas buvo indeksuo- 
tas, Prieš Leormant rašė H. Lefebvre, Revue cath. de Louvain, 1880) 485—510; Fr. 
a ku er, Inspiration und Mythus: „Stimmen aus M. Laach“, XXI (1881) 348—362, 

2) On the Inspiration of Seripture: „The Ninetcenth Century Review“, 84 (1884). 
185—199, Beurlier prancūziškai išverstas straipsnis įdėtas žurnale „Le Corre pondant“, II 
(1884) 682—-694. 

3) Ši knyga 1891 m. buvo indeksuota“ 4 

i. 4) „Te Čorrespondant“, (1893)201—265. Autcrius laiške Sventajam Sostui 1893 m. gruo- 
džio mėn. 22 d. šią savo nuomonę atšaukė. 

pasaulinio pobūdžio dalykų. Šie dalykai neklaidingumo nepaliesti. Ne jų 
tikslas esąs žmogus padaryti šventas. Todėl Dievas galįs jų nuo klaidos 
ir neapsaugoti (žemiausio laipsnio įkvėpimes). 

Kalbamasis aiškinimas sugalvotas visai apologetiniais tikslais, kur 
siekiama išvengti daromų priekaištų Sv. Rašto neklaidingumui. O pasau- 
liniuose dalykuos, jų nuomone, klaidų buvimą neigti negalima. Tai gamtos 
mokslų pažanga diena iš dienos vis aiškiau parodanti. Jei turimas šis 
ginklas rankoj ir gamtos mokslai pasipriešintų ar priešinąsi Sv. Rašto 
daviniams, tai užtenką pareikšti, kad šie Šv. Rašto dalykai arba nesą 
įkvėpti, arba, jei ir įkvėpti, vis dėlto nesą apsaugoti nuo klaidos. Jiems 
užteksią apsaugoti Šv. Rašto neklaidingumas tik tikėjimo ir dorovės 
dalykuose. 

Iškeltas klausimas buvo labai svarbus. Į vadinamąjį „biblinį klausimą“ 
arba jo ginčus įsikišo net šv. tėvas Leonas XIII encikl. „Providentis- 
simus Deus“, 1893 m. lapkr. mėn. 18 d., kur griežtai pasmerkia anas ne 
tik nenaudingas, bet net pragaištingas pastangas: „Jokiu būdu negali 
būti leista nei Šv. Rašto įkvėpimo tepripažinti kai kurioms Jo dalims nei 
suponuoti, kad pats šv. autorius klydęs. Taip pat negali būti toleruo- 
jamas galvojimas tų, kurie laisvai ir nesuvaldomai skelbia, kad įkvėpimas 
teliečiąs tikėjimo ir dorovės dalykus. Pamatas yra tas, kad klaidingai 
mano, jog, sprendžiant posakių teisingumą, ne tiek reikią žiūrėti, ką 
sakąs Dievas, kiek apgalvoti, kuriuo tikslu tai Jis pasakęs. Nes visos ir 
ištisos knygos, kurias Bažnyčia laiko šventomis ir kanoniškomis, ir visos 
jų dalys yra parašytos, diktuojant Šventajai Dvasiai; tiek iš tikrųjų bet 
kuri klaida yra svetima dieviškam įkvėpimui, jog jis ne tik bet kurią 
klaidą pašalina, bet ją pašalina ir atmeta su tokiu būtinumu, kaip būtina 
yra, kad Dievas, vyriausia Tiesa, nebūtų jokios klaidos autorius“. Šv. 
tėvas Pijus X, dekr. „Lamentabili“, 1907 m.liepos mėn. 3 d., taip pat 
pasmerkė šią nuomonę"). Taigi, ištisas Sv. Raštas yra įkvėptas ir visai 
negalima kalbėti apie bet kurias klaidas, atsitinkančias Šv. Rašte. Net 
visai pasauliniuose dalykuose Dievo žodis negali būti klaidingas. 

5, Kurs yra tariamas Šv. Rašto klaidų šaltinis? 

Šv. Augustinas nurodė tris Šv. Rašto tariamų klaidų šaltinius: 
ar kodeksas yra klaidingas, ar vertėjas nesuvokė to, kas pasakyta, ar 
pats skaitytojas nesupranta to, ką skaito. 

Pirmasis ir antrasis klaidų šaltiniai yra aiškūs. Todėl užteks kalbėtį 
tik apie tretįjį šaltinį. 

Daugeriopai gali kas nesuprasti Šv. Rašto knygų prasmės: 1) gali 
Šv. Rašto knygose ieškoti to, ko iš tiesų ten nėra, pav., pasaulinių, 
gamtos mokslų; 2) gali suprasti tiesiogine prasme, kas yra pasakyta per- 


1) „Inspiratio divina non ita ad totam Seripturam  Sacram extenditur, ut omnes et 
singulas etus partes ab omni errore praemuniat“. 


keltąja prasme; 3) vieną literatūros rūšį palaikyti kita; 4) šv. rašytoju; 
kalbant kitų vardu, manyti, kad savo vardu kalbas; 5) aprašant kitų ne- 
dorybes ir nuodėmes, manyti, kad autorius jas giriąs. 

Dėl kai kurių šių galimumų reikia skyrium išsitarti. Ir tai: 

I) Sv. Raštasir gamtos dalykai.—Šv. Raštas yra neklaidin- 
gas. Bet kaip šis neklaidingumas suprasti gamtos dalykuose? Čia reikia žiūrėti, 
kuria pr'sme rašoma apie gamtos dalykus, kas norima apie juos pasakyti. 

Vyriausias Šv. Rašto Dievo įkvėpimo tikslas buvo pamokyti žmones 
religijos tiesų, kad žmogus per Šv. Raštą įtikėtų Dievą ir Jo ieškotų. „Tu 
įokiu būdu nebūtumei pasiryžęs suteikti tam raštui (Šv. Raštui) tokio kil- 
naus orumo po visus kraštus“, sako šv. Augustinas: „jei nebūtumei 
norėjęs, kad per jį Tavim tikėtų ir per jį Tavęs ieškotų“!). Kitoj vietoj 
tas pats šventasis nurodo, kad Dievo Dvasia, kuri kalbėjo šv. rašytojų 
lūpomis, nenorėjusi žmonių pamokyti to, kas nepriklauso išganymui?) 
t. y. nenorėjusi žmonių mokyti išvidinio regimųjų daiktų sutvarkymo, jų 
sudėties (intimam adspectabilium rerum constitutionem): „Non legitur in 
Evangelio Dominum dixisse: Mitto vobis Paraclitum, gui vos doceat de 
cursu solis et lunae. Christianos enim facere volebat, non mathematicos?)“, 
Todėl šv. autorius, užuot įsigilinęs į daiktų įgimtį, įuos aprašė ar perkelta 
prasme (guodam translationis modo), ar paprasta tų laikų kalba, kaip 
bendrai tais“ laikais apie gamtos dalykus buvo kalbama (sicut communi- 
sermo per ea ferebat tempora) ir kaip dar šiandien mokslininkai kasdie- 
niniame gyvenime kalbėdami apie tuos dalykus išsireiškia*). Visi net mo- 
kyti žmonės kasdieniniuose savo. santykiuose, populariškai kalbėdami, 
apie gamtos dalykus kalba taip, kaip tie dalykai pojūčiams atrodo, nors 
gerai žino, jog iš tiesų yra kitaip. Pav, sakoma, kad saulė tekanti ir 
leidžiantisi. Bet ir taip aprašant dalykus, Šv. Rašte nėra klaidos, nes čia 
formalinis kalbos objektas nėra pats daiktas (res in se), bet toks jis 
koks ir kaip pojūčiams atrodo (prout sensibus apparet'. O pojūčiai šiuo 
atveju neklysta. Taigi klaidos čia nėra, nes yra „conformitas cum specie 
sensibili“. Yra vadinamoji „veritas apparentiae“?). Todėl šv. Tomas Ak- 
vinietis sako, kad Moizė, aprašydamas regimąjį pasaulį, jį aprašęs 
taip, kaip jis pojūčiams atrodęs". O šv. tėvas Leonas XIII encikl- 
„Providentissimus Deus“ seka ana šv. Augustino ir šv. Tomo doktrina. 


') Išpažinimai, VI, V (kun. M. Vaitkaus vertimas), Kaunas 1933, 176. . 

*) De Gen. ad lit. 2, 9, 20, žiūr. Migue, P. L., 34, 270: „Dicendum est de figura 
caeli hoc scissc auctores nostros, guod veritas habet, sed Spiritum Dei, gui per ipsos 
loguebatur, noluisse ista docer+ homines, nu'li <aluti profutura“. 

3) De actis cum Felice Manic5aeo 1, 10, žiur. Migue, . L., 42, 525. 

4) Plg. encykl. „Providentissimus Deus“. p 
105 L I. — M. Vostė, De Divina Inspiratione et Veritate Sacrae Čeripturaež, Romae 

Š 14.70 a. 1 ad 3; „Moyses autem, rudi populo condescendens secutus est, guae 

sensibiliter apparent“, 


Šv. Rašto komisija 1909 m. birželio mėn. 30 d. ją pritaiko pirmajam 
Pradžios knygos skyriui, būtent, atsakydama į septintąjį paklausimą, 
sako, kad, rašant pirmąjį Pradžios knygos skyrių, šv. autorius "neturėjęs 
tikslo pamokyti regimųjų daiktų išvidinės sudėties, santvarkos ir moksli- 
škai išdėstyti visą pasaulio kūrimo tvarką, bet daugiau norėjęs populariškai 
pamokyti savo tautą, kalbėjęs paprasta anų laikų kalba, prisitaikindamas 
žmonių galvojimui ir gabumams; todėl, aiškinant šiuos dalykus, nereikią 
tiksliai ir visada ieškoti moksliškos kalbos savumų!:, 

Šv. autorius, tiesa, įgimtu savo protu ar antagamtiškai apšviestas 
galėjo daug gamtos dalykų gerai pažinti ir moksliškai aprašyti; bet daž- 
niausiai jis gamtos dalykų moksliškai nerašė, nenurodė jų išvidinės 
sudėties, jų įgimties, juos aprašė pagal išorinę išvaizdą, kaip jie pojūčiams 
atrodė. 

Kalbamąjį dalyką įrodo štai kas: a) Moksliškai rašyti nereikalauja 
Šventosios Dvasios numatytas tikslas, nes pasak šv. Augustino: „Chris- 
tianos enim facere volebat, non mathematicos“. bj Jei šv. autorius būtų 
moksliškai kalbėjęs, tai neišmokslinti žmonės nebūtų jo supratę. c) Kasdie- 
niniame gyvenime žmonės apie gamtos dalykus kalba ne moksliškai, tik 
taip, kaip tie dalykai pojūčiams atrodo. Atbulai, atskirais atvejais reikia 
įrodyti, kad ta ar kita vartojamoji kalba yra mokslo. d) Jau cituotieji ir kiti 
dokumentai, padavimai ir Bažnyčios pareiškimai rodo, kad šv. rašyto- 
jai iš tiesų daugiausia ne moksliškai rašė. 

Trejopas gali būti toks atsitikimas: 

Pirma, Šv. Raštas, kalbėdamas apie gamtos dalykus, dažnai kalba 
perkeltąja prasme (guodam translationis modo). Tai galima pastebėti 
ypač poetinėse knygose, kur antagamtinei tiesai apšviesti iš gamtos ima- 
mi įvairūs vaizdai ir palyginimai. Šiuo atveju tikrai apsiriktų skaitytojas, 
manydamas čia rasiąs mokslo žodį. Autoriaus tikslas buvo tik pavaiz- 
duoti gamtos palyginimais, labiau nušviesti skelbiama antagamtinė tiesa. 
Ir kadangi šiuo atveju autorius nieko tikrai netvirtina apie gamtos dalykus 
tai ir klaidos negali būti. Klaida, kaip ir tiesa, yra formaliniame tvirtinime 
teigiant ar neigiant. Todėl iš posakių: „Tu rasi statei su juo dangų, kurs 
stipriausias tarsi iš vario nulietas“); „Tu apsigaubei šviesa kaip rūbu, tu 
ištiesei dangų tarsi kailį“?), ir kitų panašių nieko negalima išvesti apie 
tų daiktų įgimtį. 

Antra, kartais šv. rašytojas išreiškia tikrus tvirtinimus apie gamtos 


!) „Utrum, cum in conseribsndo primo Gensseos capite non fuerit sacri auctoris 
mens intimam acspectabilium rerum constitutionem ordinemgue creationis comp'etum 
seientifico more aocere, sed potius suae genti tradere notitiam popularem, prout commun's 
sermo ferebat per ea tempora, sensibus et captui hominum accommodatam, sit in horum 
inte:pretatione adamussi n sempergue investiganda seientifici sermonis proprietas?—Resp. 
Negative“. 

2) Job. 37, 18. 

5 Ps, 103, 2; 

dalykus, bet šie tvirtinimai neliečia išvidinės jų sudėties, giliausios jų 
įgimties; teliečia jų išorinę išvaizdą, t. y. kaip jie pojūčiams atrodo. To- 
kiuose tvirtinimuose yra „conformitas cum specie sensibili“. Todėl ir 
čia klaidos negali būti. Čia nepaliesta paties daikto. Klaida tik tada būti 
galėtų, jei autorius priskirtų daiktų įgimčiai tai, kas yra tik išorinė jų 
išvaizda. 

Trečia, dažnai šv. autorius, aprašydamas dalykus, apie juos išsirei- 
škia taip, kaip bendrai tais laikais apie juos buvo kalbama, paprasta tų 
laikų kalba (sicut communis sermo per ea ferebat tempora), populariškai 
ir pagal anų laikų žmonių galvojimą ir gabumus pamokydamas. O popu- 
larinis supratimas bendrai laikosi išorinės dalykų išvaizdos ir dažnai yra 
priešingas objektyvinei tiesai. Todėl moksliškos tiesos atžvilgiu galėtų 
būti ir labai klaidingas. Tik šv. autorius čia visai nenori tarti mok- 
slo žodžio. 

Šis kalbos įvairumas pareina nuo formalinio objekto, kuris savo 
ruožtu pareina nuo rašytojaus turimo tikslo, kreipiamo dėmesio. Vadina- 
masis „obiectum materiale“ gali būti stebimas įvairiais atžvilgiais. Todėl 
ir viename materijaliniame objekte gali susidurti įvairūs formaliniai objek- 
tai. Taip, sakysime, apie žvaigždes gali kalbėti ir astronomas ir fizikas. 
Bet apie tą patį dalyką kitaip kalbės astronomas, kitaip fizikas. Astrono- 
mas, ex professo kalbėdamas apie dangaus kūnus, apie saulę, mėnulį ir 
žvaigždes (obiectum materiale), kalbės apie jų judėjimą ir tt. (obiectum 
formale). Fizikas, kalbėdamas apie tuos pačius dalykus, kalbės, kaip tie 
dalykai, jų judėjimas pojūčiams atrodo; todėl sakys, jog saulė tekanti, leis 
džiantisi ir tt. Šiuo atveju logikos tiesa nebus „adaeguatio intellectus et 
rei prout in se est, sed prout apparet“. Ir negalima sakyti, kad fizikas 
suklydęs. Jis galvoj turėjo ką kita, tik ne tikslą nurodyti, kokie tie daly- 
kai yra, kaip tikrai tie dangaus kūnai juda. Todėl jis ir išsireiškia 
ne moksliškai, bet paprasta žmonių kalba, kaip bendrai kasdieniniuose 
santykiuose žmonių kalbama. 

Taip pat ir Šv. Knygų autorius daro. Jis klystų, jei, norėdamas 
moksliškai dalyką apšviesti, tesuteiktų popularinį liaudies supratimą. 
Bet pojūčių, išorinės išvaizdos atžvilgiu, jei tik šv. autorius nesiryžta tiesos 
moksliškai pasakyti, tai jo tvirtinimai yra neklaidingi, nors, kaipo privati- 
nis žmogus, apgautas išorinės išvaizdos, kaip ir liaudis, apie daiktų įgimti 
galėtų ir klaidingai galvoti. 

Šv. rašytojas, priskirdamas kiškį gromuliuojančių rūšiai!), tik prisi- 
taiko liaudies nuomonei, visai nesiimdamas spręsti paties dalyko. O kiškis 
savo išorine išvaizda yra visai panašus į gromuliuojančių rūšį, nes ilsėda- 
masis nuolat judina savo žandus, lyg gromuliuotų. Panašiai aprašomas 
ir saulės sustojimas ties Gabaonu, prašant Jozuei?). 


)) Kun. 11, 6; Atk. 14. 7. 
Žj Joz. 10,12—14. 

Taigi, bergždžia yra Šv. Rašto knygose ieškoti mokslo žinių, geolo- 
gijos, paleontologijos, astronomijos, fizikos ir kt. Bergždžias taip pat 
buvo darbas konkordistų, kurie, kaip beišmanydami, stengėsi suderinti 
Šv. Raštą su gamtos, fizikos mokslais. Be reikalo daug energijos išaik- 
vota, puolant Pradžios knygos pirmuosius tris skyrius. Šv. Rašto auto- 
rius čia tenorėjo pažymėti, kad pasaulis yra Dievo įkurtas, visai nesiim- 
damas aprašyti, kaip pasaulis ar žemė iš tiesų rutuliavosi. Niekam čia 
nereikia diena suprasti 24 valandų laikotarpis. Jau šv. Augustinas 
buvo tos nuomonės!). Autorius, išdėstydamas pasaulio kūrimo aprašymą 
į šešias dienas, daugiau turėjo dorovinį religinį tikslą — norėjo išvesti 
subatos šventimo reikalą. Vis dėlto reikia pripažinti, kad, apskritai, pa- 
saulio kūrimo tvarka, išdėstyta Pradžios knygos pirmajame skyriuj, negali 
būti fizikos mokslų puolama. Išdėstymas yra logiškas, progresyvinis. Ir 
mokslas įrodinėja pasaulio evoliuciją iš netobulo į tobulą. Jei smulkme- 
nose nėra to darnumo, tai tik reiškia, kad autorius pasaulio kūrimo 
tvarką neaprašinėja moksliškai, bet daugiau taip, kaip jo laikais ją žmonės 
suprato ir vaizdavosi, prisitaikindamas savo skaitytojams. Todėl negali 
būti jokio prieštaravimo tarp Pradžios knygos pirmojo skyriaus ir gam- 
tos mokslų?). 

Taigi, kadangi Šv. Rašte visai nėra pasaulio chronologijos davinių, 
tai apie pasaulio senumą nieko negalima pasakyti. (Gamtos mokslai čia 
turi laisvas rankas. (O chronologiniai daviniai nuo žmogaus gyvenimo 
ant žemės nėra tikri. Nieks neįrodys, kad čia aprašytos visos ir ištisos 
giminės. Pagaliau ir kodeksai įvairiai pažymi metų skaičių. Taip, hebraiš- 
kas tekstas iki Tvano pažymi 1656 m., samariečių pentateuchas—1307 m., 
Septuaginta—2242 m. Nuo Tvano iki Abraomo pašaukimo hebraiškas tek- 
stas pažymi 364 m., samariečių pentateuchas—1017 m., o Septuaginta— 
1147 m. Bet tai neturi jaudinti skaitytojo — ne nuo to pareina žmogaus 
išganymas. 

Į visa tai atsižvelgus, nyksta ir priekaištai Šv. Knygų tikrumui—ne- 
reikia jose ieškoti to, ko ten iš tiesų nėra parašyta. 

2) Šv. Raštas ir istorija. — Kadangi visas ir ištisas Šv. 
Raštas, taigi ir paprasti istorijos pasakojimai, ne tik religinė doktrina, yra 
įkvėpti, tai ir šioms Šv. Rašto dalims reikia pripažinti neklaidingumas, 
Todėl kai šv. autorius ką sako apie praeitį, tai jo tvirtinimas yra tikras, 
taip tikrai yra buvę. 

Tik kai kurie mokslininkai katalikai tvirtino, kad šv. autoriai isto- 
rinius dalykus aprašą ne taip, kokie iš tiesų esą įvykę, bet taip, kokie atro- 


1) De Gen. ad litt.. L. IV c. 27, žiūr. Migue, P. L., 34, 314: „Istos septem dies, 
gui pro illis agunt hebdomadam, cuius c1rsu et recursu tempore rapiuntur, in Gua dies 
unus est a solis ortu usgue in ortum circuitus, sic illorum vicem Guamdam exhibere cre- 
damus, ut non eas illis similes, sed multum impares minime dubitemus“. 


2) Plg. A B ea, De Pentateucho, Romae 1928, 124. 

dę žmonėms (systema apparentiae historicae), pagal bendrą minios įsitiki- 
nimą arba kaip bendrai tais laikais apie juos buvo kalbama (sicut com- 
munis sermo per ea ferebat tempora). Todėl Šv. Rašto knygose nesą 
istorijos praeities, tikrovės tikrąja prasme. Tai liaudies padavimai, legen- 
dos ir pan., kurie tik kartais turį realinį pagrindą. "Tai atsitikę tuo būdu, 
kad šaltiniai, kuriais naudojęsi šv. rašytojai, nes4 visai be įtarimo klaida. 
Be to, šv. autoriai, nemokėdami anų šaltinių kritiškai įvertinti, negalėję 
atskirti tiesų nuo klaidos. Todėl jie rašę, kas pakliuvę. Tuo būdu 
šv. autorius neatvaizdavęs tikrovės, tik surašęs kitų įsitikinimus, kitų 
nuomones. 

Šiuo atveju daug daromų priekaištų Šv. Knygų istoriškumui atkrintą. 
Jei ten nevaizduojama praeities, tikrovės, tai nebelieką ir pagrindo sakyti, 
kad Šv. Raštas, neteisingai aprašydamas senovę, klystąs. Šv. Knygos tik 
atrodančios istoriškos, o iš tiesų nesančios tokios. 

Ši „systema aparentiae historicae“ yra savotiška priemonė Šv. Rašto 
neklaidingumui ginti. „ Kalbamieji mokslininkai savo nuomonę nori paremti 
šv. tėvo Leono XIII enciklika „Providentissimus Deus“, kur, jų nuomone, 
nurodama esą, kad gamtos dalykų aiškinimo dėsniai apie išorinės išvaiz- 
dos tiesą reikią pritaikinti taip pat istorijos dalykams!). Be to, jie bando 
pasiremti šv. Jeronimo autoritetu. Šv. Jeronimas tvirtinęs, kad šv. rašyto- 
jai aprašą ne tai, kas iš tiesų esą buvę, bet tai, kaip dalykai atrodę, parašę 
daugiau kitų nuomonę, kitų įsitikinimus. Taip, kalbėdamas apie Erodo 
liūdesį dėl Jono krikštytojo galvos nukirtimo, manąs, jog Erodas dėjęsis 
liūdįs, ir sakęs, kad pasakymu „karalius nuliūdo“ šv. autorius aprašąs ne 
tai, kas buvę, bet tai, kas atrodę. Toliau rašęs: „Consuetudinis Scriptu- 
rarum est, ut opinionem multorum sic narret historicus guomodo eo tem- 
pore ab omnibus credebatur“?). Aiškindamas, kuria prasme Jėzus buvęs 
vadinamas „Juozapo sūnumi“, *) rašęs: „Excepto Joseph et Elisabeth 
et ipsa Maria, paucisgue admodum, si guos ab his audisse possumus 
aestimare, omnes Jesum filium  aestimabant Joseph; in tantum ut etiam 
Evangelistae opinionem vulgi exprimentes, guae vera historiae lex est, 
patrem eum dixerint Salvatoris“. 4) Panašiai jis kalbąs apie Jer. 28, 10, 
kur Ananijas vadinamas pranašu, nors iš tiesų pranašas jis nebuvęs?). 

Šv. tėvas Benediktas XV, encikl. „Spiritus Paraclitus“, 1920 
m. rugs. mėn. 15 d., griežtai atmetė anokį Leono XIII žodžių aiškinimą, 


1) Encikl. žodžiai: „Haec ipsa deinde ad cognatas disciplinas, ad historiam praesertim 
invabit transferri'“, 

2) In Mat. 14, 8, žiūr. Migue, P. L.,26,-98; 

3) Luk. 3, 23; 4, 22. 

4) Contra Helvid. 1, 4, žiūr. Migue, P. L., 23, 187. 

5) Žiūr. Migne, P. L, 24, 855; „Ouasi non multa in Eeripturis sanctis dicantur iuxta 
opinionem illius temporis guo gesta referuntur et non iuxta guod rei veritas continebat,“ 

laiko šv. tėvo minties iškreipimu; vadina „rem in decessorem Nostrum 
plane iniuriosam et falsam  plenamgue erroris“. Taip pat nurodo, kad 
aukščiau kalbėtieji autoriai klaidingai aiškiną ir šv. Jeronimo žodžius: 
Šv. Jeronimas čia tik nurodęs, kad Šv. Rašte asmuo vadinamas tuo ar 
kitu vardu pagal tai, kuo jį žmonės vadino—vadino nors kartais be pa- 
grindo, pav., kur Juozapas vadinamas Jėzaus tėvu. Čia yra ana „vera his- 
toriae lex“. Ananijas vadinamas pranašu dėl to, kad jį žmonės tuo vardu 
vadino, nors pranašas nebuvo. Šv. autorius tą išsireiškimą atkartojo, pa- 
šalinęs pavojų suklysti apie tikrą pavadinimo prasmę. Toj pačioj enciklikoj 
dar nurodoma, kad vienodai aiškinti aprašytus gamtos ir istorijos daly- 
kus nereikalauja nei gamtos nei istorijos dalykų įgimtis ir šis metodas 
suderinamas su Šv. Tėvų, ypač su šv. Jeronimo išsireiškimais. 

Iš tiesų, kai gamtos dalykai aprašomi taip, kaip pojūčiams atrodo, istorija 
reikalauja aprašyti dalykus taip, kaip iš tiesų yra įvykę, o ne, kaip apie 
juos manė liaudis (relatyvinė tiesa). Tokia jau yra pačios istorijos sąvoka, 
ar tai būtų biblinė ar pasaulinė istorija. 

Šv. Rašte, tiesa, istorija nėra parašyta pagal mokslišką metodą, pa- 
remta įvairiais kritiškai parinktais dokumetais ir iš visų pusių apšviečianti 
dalykus. Antai, evangelijose daug mums žinotinų dalykų praleidžiama. 
Tai galima pastebėti, palyginant sinoptikų evangelijas su šv. Jono evangeli- 
ja ir sinoptikų evangelijas palyginant su viena kita. Čia trūksta chronologinės 
dalykų tvarkos, kalbose pažymima daugiau mintis, nekaip patys žodžiai; 
genealogijos schematiškos. Kronikų knygų autorius, kurs aprašo kulto is- 
toriją, praleidžia daug šiaip jau žinotinų politinių dalykų. 

Bet Šv. Rašto neklaidingumas nereikalauja, kad visa istorija būtų 
aprašyta. Kiekvienas rašytojas turi savo tikslą ir, siekdamas jį, vienus da- 
lykus aprašo, kitus praleidžia. Šio tikslo siekdamas, gali nekreipti akies 
chronologinę dalykų eilę. Bet visa tai, ką tvirtina, turi sutikti su objekty- 
vine tiesa. To reikalauja istorija — istorija reališka, ne prasimanyta. Jei 
kalbėsime apie rašomos istorijos šaltinius, tai šv. autoriui jie buvo pri- 
einami: ar specijališkai buvo apreikšta, ar jo paties patirta, ar įvairūs įro- 
faniški dokumentai, padavimai, kitų liudijimai. Senovės, tiesa, istorininkams 
nebuvo žinomos įvairios priemonės šaltiniams kritiškai įvertinti, bet jie 
vis dėlto galėjo sugebėti atskirti tiesą nuo klaidos. Čia jiems ypatingai 
padėjo rūpestingas tiesos ieškojimas, tyrinėjimas, nuostabi tų laikų žmo- 
nių atmintis ir jau seniai vartojamas raštas. Net ypatinga Dievo apvaizda 
čia budėjo, kad šv. autorius išvengtų klaidų. Tuo būdu šv. autorius 
galėjo susidaryti visai teisingą nuomonę apie šaltinius. Kartais jis gali pa- 
likti savo skaitytojams įvertinti šaltinius ar apie juos pareikšti tik bendrą 
ar apytikrią nuomonę, nenorėdamas laiduoti visišką jų tikrumą. Bet kur 
šaltiniams pritaria, ten turi būti išreikšta objektyvinė tiesa. O jei aprašy- 
mas nors truputį nesutinka su faktais, tai jau klaida. 

Aprašant gamtos dalykus, tokio griežtumo nereikalaujama. Tai net 
ne yda, ne trūkumas, nes žmonės čia tikrai nori pasakyti tik, kaip jų po- 
jūčiams daiktai atrodo. Todėl negalima sulyginti gamtos ir istorijos daly- 
kų. O šv. tėvo Leono XIII žodžiai „Haec... iuvabit transferri“, kaip aišku 
iš konteksto, neskatina išorinės „išvaizdos tiesos“ (veritas apparentiae) 
metodo pritaikinti kituose moksluose, bet daugiau nurodo reikalą pana- 
šiai ir kituose moksluose kovoti su peržengimu ribų savo mokslo šakoj, 
kaip tai kai kurių yra daroma. Šiuos žodžius autentiškai paaiškino šv. tė- 
vas Benediktas XV encikl. „Spiritus Paraclitus“.!) 

Taigi, suponavus, kad istorijos knygose aprašomi įvykiai yra tikri, 
belieka nutarti, kurios knygos yra istorinės, ir ar jos yra istorinės griež- 
tąja ar plačiąja prasme. Teoretiškai reikia pripažinti galimumas istorijos 
plačiąja prasme, nes jokia literatūros rūšis, būdama teisinga ir verta Dievo, 
nėra priešinga įkvėpimui. Bet praktikoj labai sunku nutarti, kuri knyga 
yra istorinė plačiąja prasme, kuri ne. 

Veikalo rūšis nutarti yra labai svarbu, nes kitaip aiškinami istorinio, 
kitaip didaktino veikalo posakiai. „Rašto rūšis parodo“, rašo prof. A. 
Grigaitis: „kaip reikia suprasti ir aiškinti išsireiškimai, būtent, ar imti visas 
aplinkybes tiksliai, kaip yra daroma istoriškame veikale, ar ieškant apsa- 
kyme tik pagrindinės idėjos, tarsi apleidžiant smulkmenas, kaip tai atsi- 
tinka didaktiškame veikale“.?) Jei istorija yra iš dalies ar visa pramanyta 
ir, pasikliaujant ja, norima tik kuri doktrina, pav., parabolės, išdėstyti, tai 
šiuo atveju Į istoriją nekreipiama akies ir teaiškinama doktrina. 

3) Veikalų rūšys.—Knygos skirstomos į istorijos, pranašų, po- 
ezijos ir didaktinės. Kiekvienoj iš šių rūšių savaip yra išreikšta tiesa. To- 
dėl ji negali visais atvejais būti matuojama tuo pačiu matu. Istorija rū- 
pinasi kuo tiksliausiai atpasakoti praeitį. Pranašai apie būsimuosius laikus 
dažnai kalba simboliais, iš kurių dažnai sunku sudaryti tikras ateities 
vaizdas; pranašysčių tikroji prasmė ryškėja tik po įvykio, Poetai įprastai nau- 
dojasi plačia laisve. Todėl jų išsireiškimų, žodžių nereikia griežtai su- 
prasti. Dijaloge vėl savotiškai išreiškiama tiesa. (Oponentas kartais čia 
daug netiesos išlieja. Bet iš to turi tik ryškėti ginamoji tiesa Yra dar 
daug išsireiškimų perkelta prasme, daug antropomorfizmų. Jų taip pat 
negalima griežtai suprasti. Taigi, ieškant Šv. Rašte tiesos, reikia jos ieš- 
koti „cum grano salis“. 

Čia specijališkai kalbėdami apie veikalų, literatūros rūšis, turime gal- 
voj ne visą Šv. Raštą, tik pasakojamojo pobūdžio knygas, t.y. tas knygas, 
kurios pirmu pažvelgimu atrodo istorinės. Klausimas, ar pasakojamojo 


1) „Ouodsi affirmat, ad historiam cognatas4ue disciplinas eadem principia transferri 
utiliter posse, Guae in plysicis locum habent, id guidem non universe statuit, sed auctor 
tantummodo est, ut haud dissimili ratione utamur ad refellendas adversariorum fallacias et 
ad historican Sacrae Sericturae fidem ab eorum impugnationibus tuendam“. 

2) Egzegezės metodikos naujiej: keliai: „Soter“, (1926) 61. 

pobūdžio knygos ar jų dalys visos yra griežtai istorinės, ar yra tam tikrų 
rūšių, tam tikrų rašymo formų, lyčių, kur nesiekiama istoriško tikslumo, 


jei ne visai, tai bent iš dalies, ir kurių tikslas yra daugiau didaktinis. Kai 


kurių manyta, kad taip. 

Pradžią šiam klausimui gvildenti yra davęs M. J. Lagrange, 
kurs istorinio pobūdžio knygas suskirstė į tris rūšis: 

a) Kai kurių knygų istorinė išvaizda tėra literatinis rūbas, kuriuo 
autorius prisidengia dogmatinėms ir moralinėms tiesoms sėkmingiau 
įskiepyti. Čia autorius pats išgalvoja asmenis ir įvykius. Šios rūšies kny- 
gose reikia ieškoti tik religinės tiesos, kuri dėstoma po istorijos priedanga. 

b) Antroji rūšis yra visai istorinės knygos, kuriose autorius pasa- 
koja tikrus faktus. Čia visada reikia ieškoti pasakojamųjų įvykių objek- 
tyvinės tiesos. 

c) Pramanytos ir tikros istorijos tarpe stovi vadinamoji pradžios 
istorija (I'histoire des origines). Jokia senovės tauta tikrai nežinojo savo 
pradžios, savo kilmės istorijos; žinojo tik vieną kitą tikrą faktą, kuris, 
eidamas istoriniu branduoliu, pamažu buvo apsuptas, pagražintas įvai- 
riais pasakojimais ir legendomis. Iš pradžių visa ši istorija buvo perduo- 
dama iš lūpų į lūpas ir tik vėliau parašyta. Tuo būdu gimė ir pusiau- 
istorinės knygos.!) 

Kiti autoriai toliau rutuliavo šią literatūros rūšių (genres littėraires). 
teoriją. Jų nuomone, norint suvokti autoriaus mintį, reikia išgvildenti 
autoriaus žodžiai, sakiniai ir nutarti pati veikalo rūšis; nes įkvėpimas 
palieka visa tai nepakeista?). Įkvėpimas taip pat esąs suderinamas su 
kiekviena literatūros rūšimi, kurią tik vartojo pasauliniai rašytojai. Todėl 
Sv. Dvasia galinti įkvėpti pasaką, parabolę, alegoriją, istorijos fikciją 
koks yra mūsų istorinis romanas, ir pan., žodžiu, visa, kas tik galįs pa- 
mokyti3). 

Fr. de Hummelauer, Exegetisches zur Inspiratiosfrage, Frei- 
burg in Br. 1904, suėmęs savo pirmatakų mintis į krūvą, sistematiškai 
išdėstė šią literatūros rūšių teoriją. Pasak jo, įvairios yra pasakojamojo 
pobūdžio veikalų rūšys: pasaka, parabolė, istorinis epas, religinė istorija, 
senoji istorija, liaudies padavimai, laisvas pasakojimas, midraš, pranašų 
ir  apokaliptikų. pasakojimai. Kiekviena ši rūšis savaip išreikianti 


1) L'Inspiration et les exigences de la critigue: „Revue bibligue“, V (1896) 510 — 
518. Plg. to paties autoriaus La mėthode historigue?, Paris 1904, 

2) Plg. L. Hackspill, L'inspiration seripturaire, Bulletin de littėrature ecelės. 
1905, 51: „C'est szulement en ėtudiant le sens des termes, le caractėre des propositions 
et le genre littėraire des livres gue nons pouvons conn ėtr: la pensče et U'intention de 
Vauteur... Pour ėtre inspirėe une composition ne change pas de genre littėraire et une 
proposition ne change pas de nature“. 

3) Plg. F. Prat, Bible et Histoire?, Paris 1904, 30: „Aucun genre littėraire, usitė, 
chez les čcrivains profanes, n'est indignes des auteurs sacrės, apologie, allėgorie, fiction, 
ce Gue nons mommerions aujourd“ hui roman historigue ou roman des moeurs, tont cela 
<st capable d'instruire et peut ėtre par consėguent V'objet de I'inspiration divine“. 

tiesą. Dažniausiai čia nereikią ieškoti istorijos; po istorine knygos išvaizda 
tik slepiantisi moralinė religinė doktrina. 

Su įvairiomis rūšimis naudinga ir mums susipažinti. 

Pasaka yra pasakojimas apie įvykti negalimus dalykus. Kitaip sa- 
kant, ji yra visai fikcija, pramanytas, iš tiesų visai nepamatuotas dalykas. 
Ji vis dėlto, tinkamai panaudota, gali pailiustruoti vieną kitą doktrinos 
ar dorovės dalyką. Šv. Rašte įdėtos tėra dvi pasakos, išgalvotos ne pa- 
ties autoriaus, tik kitų sekamos. Joatamas pasakoja apie medžių karaliaus 
rinkimą: „Medžiai nuėjo, kad pateptų sau karalių ir tarė alyvmedžiui: 
Viešpatauk ant mūsų“!), ir Joasas, Izraelio karalius, palygindamas save 
su kedru ir Amaziją su usnimi, sako: „Libano usnis siuntė pas kedrą, 
esantį ant Libano, ir sakydino: Duok mano sūnui savo dukterį mo- 
terystėn“?). 

Parabolė taip pat yra išgalvotas pasakojimas, tik apie įvykti galimus 
dalykus; kartais ji gali iš tiesų turėti pagrindo. Jos tikslas nėra istorija, 
tik daugiau jos pagalba norima įskiepyti kuri tiesa. Parabolių apsčiau 
yra evangelijose. 

Istorinis epas yra poema, kur istoriniai įvykiai išpuošiami, pagražina- 
mi estetiniam pasigrožėjimui sukelti. Atbulai, nemanoma atvaizduoti isto- 
rinės realybės. Pavyzdžiu gali eiti Homero Ilijada. Čia išgalvojami asmens 
ir istoriniai faktai dėstomi laisvai. Istorinė čia yra tik vyraujanti mintis, 
kiti dalykai — kiek derinasi su poetišku dėstymu. 

Šv. Rašte epinės poemos tikrąja prasme nėra. Tėra epinės ar epiškai 
lirinės dalys. Tokios yra kai kurios psalmės, kur poetiškai aprašomas pa- 
saulio įkūrimas, pav., ps. 103 (hebr. 104), ar kiti istoriniai įvykiai, pav., 
Aigypto bausmės“). Čia aprašomi nauji daviniai, kurių nėra Išėjimo 
knygose, nors reikia manyti, jog ėjo ir šv. autoriaus įkvėpimo šaltiniu. 
Pav., ps. 135 (hebr. 136) 15 yra pasakyta, kad Faraonas ir įo kariuo- 
menė buvę įstumti į Raudonąją jūrą. Faraono pažymėjimas čia gali būti 
tik poetinis pagražinimas; Išėjimo knygoj apie jį nieko nesakoma. Tuo būdu 
kas poetiškai teisinga, istoriškai gali būti klaidinga. 

Jei kalbėsime apie religinę istoriją, tai reikia pasakyti, kad ji 
nebuvo rašoma istorijai, ir jos tikslas buvo religiškai išugdyti skaitytojai»: 
tauta. Tada dar nei visi šaltiniai buvo ištirti nei kritika buvo tobula. 
Todėl ir istoriniai faktai aprašomi laisviau. Taigi religinė istorija galėjo 
žmogaus mintis laikyti žodžiais, galėjo savaip perdirbti pasikalbėjimus ir 
prakalbas žmonėms auklėti. Ji visa ar atskiri atvejai gali būti tikri, 
Bet tikras istorininkas rūpestingiau visa aprašytų. 

Senoji istorija vadinasi ta, kur laisvai pasakojama buvę dalykai.. 


1) Teis. 9,8. 
2) 4 kar. 14, 9. 
3) Išm, 16 19. 

Tuo vardu pavadinta dėl to, kad istoriją taip rašė senovės graikai ir 
romėnai. Nes anais laikais rašytojai dar nemokėjo kritiškai rašyti. Jie ne- 
matė reikalo iš visų pusių ištirti šaltinius ir nemokėjo jais tinkamai pasi- 
naudoti: šaltinių vartojimo metodai įiems buvo nežinomi. Net patys šal- 
tiniai buvo sunkiai prieinami. Todėl jiems istorija rašyti buvo „ars“ 
mums — mokslas. Vaizduojamųjų veikėjų kalbas jie patys sustatydavo, 
pav., Herodotas, Titas Livijus. Senoji istorija skiriasi nuo epo: šis padėtas 
ant istorinio pagrindo, o senoji istorija atvaizduoja pačią praeitį, istoriją, 
nors laisvai. Taigi nors, apskritai, reikia pripažinti pasakojimui istorinę 
tiesą, atskirais atvejais labai dažnai sunku pasakyti, kas tikrai yra įvykę 
ir kas pramanyta. Tačiau de Hummelauer pripažįsta, kad dalykai, liečią 
tikėjimą -ir dorovę, visada esą tikri. 

Liaudies padavimų, kurie eina iš lūpų į lūpas, branduolys yra 
istorinis; visa kita yra tik pagražinimas, susidaręs per amžius. Jei rašyto- 
jas, užrašydamas liaudies padavimus, norėtų juos pristatyti tikra istorija, 
tai suklaidintų skaitytojus. Bet jei aiškiai ar neaiškiai pasako, kad čia esą 
liaudies padavimai, tai nenusideda tiesai; jis palieka skaitytojui spręsti 
jų istorinę vertę. Šiuos liaudies padavimus Dievas galėjo šv. auto- 
riui įkvėpti. 

Pradžios knygoj kaip tik esą tokių padavimų, kurie ten vadinami 
toledoth, generationes, istorijai: „Ta yra dangaus ir žemės istorija“!); 
„Ta yra Adomo giminės knyga“?). 

Laisvas pasakojimas yra istorinis romanas, kur, paėmus keletą isto- 
rinių faktų pagrindan, pasakojami išgalvoti dalykai — išgalvojami vei- 
kėjai, jų kalbos ir kt. Pavyzdžiu gali eiti kard. Wiseman istorinis ro- 
manas „Fabiola“, Sienkevičiaus., „Ouo Vadis?“ Tokio veikalo tikslas gali 
būti moralinis ar religinis pamokymas. Todėl Dievas tokį apsakymą galė- 
įęs įkvėpti šv. autoriui. Bet, ar iš tiesų tai padarė? Kai kas šiai rūšiai 
priskiria Rutos, Juditos, Esteros ir Tobijo knygas. 

Hagadiškas midraš savo vardą gavo iš žydų rabinų termino 
„midraš“, kurs kilęs yra iš hebrajiško veiksmažodžio „daraš“ — ieškojo 
gvildeno; todėl midraš reiškia rabinų aiškinimą, įstatymo, istorinių ir 
didaktinių knygų komentorų. Midraš gali būti dvejopas: halachiškas, t.y. 
aiškinimas įstatymo knygų, ir hagadiškas, t. y. aiškinimas istorinių ir di- 
daktinių knygų. Hagadiškas midraš dažniausiai turi alegorinių priedų ir 
šiaip visokių išprotavimų. Tai daroma labiausiai moralinei tiesai paremti. 
Tuo būdu midraš yra laisvas pasakojimas ir panašus į istorinį romaną. 
De Hummelauer mano, jog, gal, Juditos knyga esanti midrašinio pobūdžio: 
pagrinde yra istorinis ar parabolinis pasakojimas. 

Pranašų ir apokaliptikų pasakojimų literatūros rūšis taip pat yra he- 


") Prad. 2, 4: „Istae sunt generationes coeli et terrae“. 
2) Prad., 5, 1: „Hic est liber generationis Adam“. 

brajiško kilimo. Pranašai ir apokaliptikai dažnai simboliais vaizduoja 
ateitį. Bet visa jų prasmė įvykus tesuvokiama, nebent jei ją pats Dievas 
paaiškintų, kaip tai, pav., padaryta Iz. 20, 3; Jer. 1, 11; 24, 1-10. Be to, 
simboliai dar nėra būsianti istorija; tai tik jos vaizdai. Jų esmė, turinys 
ir tikrasis simbolinis rūbas paaiškėja, įvykus dalykui!). 

Kodėl de Hummelauer siūlo šią literatūros rūšių teoriją? Tai jis 
daro, norėdamas egzegetui padėti atmesti istoriškumą tų knygų, kurios 
iki šiolei buvo laikomos istorinėmis. Jei knygos istoriškumui daroma 
stambių priekaištų, tai egzegetas tuoj turi šį klausimą pastatyti: ar gali- 
mas šis apsakymas priskirti kitai rūšiai, ne istorinei griežtąja prasme. 
Jei taip, tai bus arba laisvas pasakojimas, arba parabolė, arba senoji 
istorija, liaudies padavimai ir tt. Šiuo atveju visi daromi priekaištai isto- 
rijos atžvilgiu atkrinta. Taip, Rutos, Juditos, Esteros ir Tobijo knygos 
galės būti ne griežtai istorinės, bet midrašinės knygos, laisvi pasakojimai. 
Pradžios knyga — liaudies padavimai; kitos Įstatymo istorinės knygos 
yra parašytos nekritiškai, — „senoji istorija“. Tai vėl savotiškas Šv. Rašto 
neklaidingumo gynimas, atsakymas Šv. Rašto priešams. 

Šiai teorijai pritarė daug katalikų mokslininkų, pav.: Prat, Du- 
rand, Batiffol, Bonaccorsi, Zapletal, Rose, Zanec- 
chia, Engelkemper, Peters, Touzard, Jacguier, van 
Hoonacher, Minocchi, ir kt. De Hummelauer turėjo viltį, kad 
jo teoriją visi pripažins. Deja, apsiriko — nepasidarė visuotinė. 

Kalbamojoj teorijoj iš tiesų yra per daug subjektyvinio elemento. 
Iš senosios literatūros mes veik nieko nežinome apie veikalų rūšis. Todėl 
remdamiesi tik literatūros rūšimis, spręsti apie Šv. Knygose išreikštą tiesą 
negalime. Ir labai subjektyviškai jų sprendžiama apie veikalo rūšį. Iškilus. 
kuriam priekaištui knygos istoriškumui, jau norima neigti jos istorišku- 
mas ir ji pati priskirti neistorinei knygų rūšiai. Reiktų rūpintis į prie- 
kaištus kitaip atsakyti. 

Šv. Rašto Komisija taip pat nepritarė bendram šios teorijos vartojimui 
—reikalauja tai atskiru atveju tvirtais argumentais įrodyti ir žiūrėti, kad 
nebūtų priešinga Bažnyčios nuomonei?). 

Nors išdėstytos literatūros rūšių teorijos en bloc priimti negalima, 


1) Pesch, Supplementum continens d'sputationes recentiores e decreta de inspira- 
tione Sacrae Seripturae, Friburgi in Brisg. 1926, 33—36; H. Hoepfl, Critigue bibligue, 
genres littėraires, Supplėment du Dictionnaire de la Bible, fasc. VI, 202—205. 

2) „Utrum admitti possit tamGuam principium rectae exegeseos sententia Guae 
tenet S. Seripturae libros gui pro historicis habentur, sive totaliter, sive ex parte, non 
historiam proprie dictam et obiective veram Guandogue narrare, sed speciem tantum histo- 
riae prae se ferre ad aliguid significandum a proprie litterali seu historica verborum sig- 
nificatione alienum? — Resp.: Negative, excepto tamen casu, non facile nec temere admit- 
tendo, in guo, Ecclesiae sensu non refragante eiusgue salvo iudicio, solidis argu- 
mentis probetur Hagiographum voluisse non veram et proprie dictam historiam  tradare 
sed sub specie et forma historiae parabolam, allegoriam, vel sensum aliguem a proprie 
litterali seu historica verborum significatiene remotum proponerę“. 

bet pagal šv. tėvo Benedikto XV encikl. „Spiritus Paraclitus“ nurodymą 
tam tikrose ribose („si intra certos guosdam fines contineantur“) gali 


būti teisinga. 
6. Klausimas, ar visos veikalų rūšys gali būti suderinamos su įkvė- 


pimu. Kai kurie sako, kad visos rūšys, kurias tik vartojo pasauliniai ra- 
šytojai, esančios suderinamos su įkvėpimu; kiti—tik padorios, kurios tinkan- 
čios Šv. Rašto rimtumui. Šios nuomonės yra, pav., Billot, Brucker, 
Schiffini. Net enciklikoį „Spiritus Paraclitus“ kalbama apie veikalų 
rūšis, kurių visai ir tobulai negalima suderinti su Dievo žodžio tiesa. 

Veikalų rūšys, kurios yra savo įgimtimi nepadorios!) ar savaime veda 
į klaidą, veikiau nesuderinamos yra su įkvėpimu. Šiaip Dievas gali įvairiai 
žmogų pamokyti: ir tikra ir pramanyta istorija, pasaka, gal, net mitu. 
Bet šiuo atveju iš visa ko turi paaiškėti, jog čia yra tam tikra veikalo 
rūšis, ne istorijos apsakymas. Tada klaida nėra būtina, nors kai kuriais 
atvejais yra sunku atskirti, kur yra tikra istorija, kur ne. Taip, kai kur'e 
Šv. Tėvai kartais abejoja, sr Kristaus parabolės esančios tikros parabolės 
ar šiaip jau pamokanti tikra istorija. Šiaip ar taip, šis klausimas spręsti reikia 
labai atsargiai, atsiklausiant padavimo bei rūpestingai tiriant pačią 
žodžių prasmę. 

Jei kalbėsime apie veikalų rūšių teisingumą tai pasakytina štai kas: 

1) Kiekviena veikalo rūšis savaip išreiškia tiesą. Kitokia yra pasakos, 
pav., Teis. 9, 8-15, kitokia epo, pav., ps. 103 (apie pasaulio įkūrimą) ir“ 
kitokia dijalogo, pav., Jobo knygoj. Egzegetas turi nutarti, kuri yra veikalo 
rūšis ir kiek ji yra teisinga. 

2) Įvairioms veikalų rūšims atskirti kriterijumi, apskritai, eina išviršinė, 
veikalo forma, lytis, kurią bendrai žmonės vartoja tos rūšies veikalams 
rašyti. Jei kurs tą ar kitą formą, lytį vartoja, tai suponuojama, kad norįs 
išreikšti ir tą tiesą, kuri anai lyčiai priklauso. Todėl reikia tvirtais argu- 
mentais įrodyti, kad autorius norėjęs kitą tiesą išreikšti, ne tą kuri pri- 
tai reikia rimtais argumentais įrodyti, kad čia vis dėlto nereikia ieškoti 
istorinės tiesos. 

3) Jei veikalas yra pasakojamojo pobūdžio, tai jam savaime reikia 
pripažinti istorinė tiesa. Nes to dalyko siekia pasakojamasis veikalo po- 
būdis. Reikia rimtais argumentais įrodyti, kad autorius, vartodamas pa- 
sakojamąją istorinę veikalų lytį, norėjęs ne istoriją, tik parabolę, alego- 
riją ar ką nors kita išreikšti. 

Pasakojamasis istorinis veikalo pobūdis siekia tikrai aprašyti dalyką. 
Ne svarbu, ar tai yra liaudies padavimai, religinė ar senoji istorija. 


1) Pa ., ero:inė puezija, kuri siekia sukelti aistras. Bet meilė gali būti zprašoma -— 
parodoma „tikroji meilė, pamokoma meilės Dievo arba vaizduojama neištikimybė Dievui. 
Kad ši iūšis nėra nesuderinama su įkvėpimu, rodo Giesmių giesmė ir Ez. 23 skyrius, 
kur pasakojama apie Oolę ir Oolibą. 

Pamatas yra tas, kad visai be pagrindo suponuojama, kad šios rūšys 
nutolstančios nuo istorinės tiesos. Ir senovės istorininkai laikėsi dėsnio: 
„Ne guid falsi dicere audeant“!). Yra žinoma, jog ir mažiausia išsilavinu- 
sios tautos savo padavimuose, lūpuose išlaikė tikriausius is'orinius 
davinius. Tai juo labiau galėjo išlikti Šv. Rašte, kur yra parašytos apreik- 
štos religinės tiesos, pav., pirmųjų tėvų nupuolimas, Išgelbėtojo pažadėjimai, 
Izraelio tautos išrinkimas ir ypatinga Dievo apvaizda jos atžvilgiu ir kt. 
Šios tiesos buvo labai reikšmingos žmonių gyvenime. Todėl vargu galima 
manyti, jog Dievas nebūtų padėjęs tas tiesas išlaikyti atminty ir jas 
nesuterštas perduoti kitoms kartoms. Todėl religinėj istorijoj negalima nutolti 
nuo aiškios istorinės prasmės labiau, nekaip pasaulinėj istorijoj. Šv. Rašto 
Komisija 1909 m. birž. mėn. 30 d., išsitardama dėl trijų pirmųjų Pradžios 
knygų skyrių istoriškumo, leidžia sakyti, kad žodžiai ir sakiniai esą meta- 
foriškai ar antropomorfiškai pavartoti, kad apie pasaulio tvėrimo tvarką 
ir daiktų išvidinę sudėtį populariškai supažindinima, kad išsireikšta anų 
laikų kalba, prisitaikant tų žmonių galvojimui ir gabumams; tik negalima 
esą abejoti žodine istorine prasme tų dalykų, kurie liečią krikščionių reli- 
gijos pagrindus. 

Reikia atsižvelgti ir į padavimą. Tik su kitų liudijimo pagalba galima 
kartais išspręsti veikalo rūšis. Nes senovės hebrajų literatūros pavyzdžių 
“turime maža, beveik tik Šv. Rašte; o šis, atsižvelgus į tiek amžių, kuriais 
rutuliavosi, sudaro mažą rinkinį. Todėl kartais sunku ir yra nurtati įvairios 
veikalų rūšys. Čia vis dėlto gali padėti padavimas, liudijimai tų, kurie 
„buvo arčiau laiko, kada parašytos Šv. Knygos. Jei žydų ir katalikų pada- 
vimas tvirtina, kad ta ar kita knyga esanti istorinė, tai reikia laikytis tos 
knygos istoriškumo, nebent jei protas ar kitas reikalas verstų tą tiesio- 
ginę istorinę prasmę atmesti. Tada reikia atskirais atvejais įrodyti, kad to 
padavimo galima esą nesilaikyti 

Be to, kadangi Bažnyčia yra Šv. Rašto saugotoja ir autentinė aiš- 
kintoja, tai negalima neatsižvelgti į Jos nutarimus („salvo tamen semper 
Ecclesiae iudicio“) dėl veikalų rūšies, nors pirmu pažvelgimu jie atrodytų 
esą visai literatūriniai. O Bažnyčia kartais savo neklystančiu autoritetu 
įsakomai nutaria Šv. Knygų rūšį. Taip padaryta dėl šv. Jono evangelijos 
istorinės rūšies klausimo?). Bažnyčia kartais duoda vyriausių direktyvų 
per Šv. Rašto Komisiją. Tai, pav., padaryta 1909 m. birž. mėn. 30 d. dėl 
Pradžios knygos pirmųjų trijų skyrių istorinės rūšies. 

p Tuo būdu veikalo rūšių teorija nėra visuotinė ir bendra priemonė 
Šv. Rašto neklaidingumui apginti. Tik atskirais atvejais ji galima vartoti, 
pirma iš visų pusių išgvildenus klausimą. 


) Pav, Cicero, De oratore, II 15. 
2) Decr., „Lamentabili“. 

7. Be pavartotų dokumentų istorijai parašyti, Šv. Rašte yra dar 
citatų, paimtų iš kitų veikalų ar žmonių. Jos yra dvejopos, būtent, aiškios 
ir neaiškios. 

Aiškios citatos yra tos, kur pasakoma ar tam tikrais ženkleliais, ka- 
butėmis ar kitu būdu parodoma, kad tie žodžiai esą skolinti, paimti iš 
kitur. Šiuo atveju žodžiai tikrai priklauso asmeniui ar veikalui, kuriam 
šv. rašytojas juos priskiria (veritas citationis). Tie žodžiai vis dėlto tėra 
teisingi, neklaidingi tada, kai rašytojas juos aprobuoja, jiems pritaria (ve- 
ritas rei citatae). 

Pritariama ar nepritariama aiškiai ir neaiškiai. 

Aiškus pritarimas ar nepritarimas matyti iš stiliaus, išsireiškimų- 
Šiuo atveju trejopai laiduojamas neklaidingumas: 

1) Jei šv. autorius cituoja kito žodžius ta pačia prasme, kuria juos 
išreiškė ir jų autorius, tai šie žodžiai yra visai teisingi ar klaidingi pagal 
tai, ar šv. rašytojas jiems pritaria ar ne. 

2) Jei šv. autorius, cituodamas kito žodžius, juos ima kita, ne auto- 
riaus prasme, tai įkvėpimas telaiduoja neklaidingumą šv. rašytojaus žo- 
džiams teikiamai prasmei. Jei jiems nepritaria, tai posakis yra klaidingas“ 
tik šv. rašytojaus imama prasme. 

3) Jei šv. rašytojas, cituodamas kieno nors ilgesnę kalbą, jai pritaria 
ar nepritaria, tai dar nereiškia, kad visa kalba esanti tikra ar klaidingai 
Šiuo atveju reikia įsižiūrėti, kuria prasme jis jai pritarė ar nepritarė: 
Gali būti tik apskritai, ne visur pritariama. 

Jei šv. autorius cituoja žodžius tų, kurie yra neklaidingi, neklysta 
kalbėdami ar veikdami, tai reikia suponuoti, kad autorius pritariąs jų 
žodžiams, kuriuos cituoja, ir jų veiksmui, kurį aprašo. 

Pirmiausia, šia turimas galvoj pats Dievas, kuris kalba ir kurio žo- 
džius šv. autorius cituoja, pav.: „Štai ką Viešpats sako“,!) ir Kristus, 
kurio kalbas evangelistai paduoda savo evangelijose. Be to, šv. autorius 
suponuojamas pritariąs angelų žodžiams ir pranašams, kurie, eidami 
savo pareigas, kalba Dievo įkvėpti ir Jo vardu, ir suponuo- 
jamas pripažįstąs jiems dievišką autoritetą, nebent jei kuriuo protarpiu 
pranašas būtų pats kalbėjęs. Pav., kai Dovydas išreiškia norą pastatyti 
Dievui namus, tai pranašas Natanas, pareikšdamas savo nuomonę, jam 
pritarė: „Eik, daryk visa, kas yra tavo širdyje, nes Viešpats yra su ta- 
vim“*). Bet naktį Natanui apsireiškęs Dievas liepia įspėti Dovydą, 
kad jis Dievui namų nestatytų; tai atliksiąs jo sūnus?). 

Toliau, turi taip pat dievišką autoritetą ir neklaidingi yra cituojami 
kitų šv. rašytojų žodžiai, nors ir kita prasme būtų imami. Kalbamieji žo- 

1) Prad. 12, 1-3; 17, 4-14. 


2) 2 Sam. 7, 3. 
3) 2 Sam. 7, 4-13. 

džiai gali būti kam nors įrodyti ar aliuzijos būdu parašyti, apie juos tik 
užsimerant. Jei cituojami kito žodžiai kam nors įrodyti, tai reikia suprasti 
ano autoriaus pavartotąja prasme; kitaip ne įrodinėjimas kito  žodžiais- 
Cituojant tik aliuzijų būdu, tai nėra būtina; galima net iš labai toli užsi- 
minti apie kito šv. autoriaus žodžius!). 

Dar toliau, neklaidingi yra taip pat apaštalų žodžiai, ištarti, einant 
Kristaus pasiuntinių pareigas; nes tada ir jie turėjo neklaidingumo 
dovaną. Atbulai, kai jie kalba kaipo paprasti asmens ir žodžius ištaria 
savo vardu, tai rėra neklaidingi. Jie nepasidaro neklaidingi nė tada, kai kal- 
bamuosius jų žodžius užrašo įkvėptas rašytojas. Taip, pav., apašta'as šv. 
Povilas sako Mileto bažnyčios vyresniesiems: „Štai dabar aš žinau, kad 
jūs visi, tarp kurių perėjau, skelbdamas Dievo karalystę, daugiau nebe- 
matysite mano veido“?). O po keleto metų jis rašo: „Trofimą gi aš pali- 
kau sergantį Milete“') (Tada ten jis vėl buvo apsilankęs). Vadinasi, pir- 
muoju atveju šv. Povilo pasakytieji žodžiai neišsipildė; jis manė jų nema- 
tysiąs, bet kitaip įvyko. Lukas, užrašydamas juos, neklaidingumo jiems 
nelaidavo. 

Galop, neklaidingi taip pat suponuojami žodžiai tų, kurie Šv. Dva- 
sios veikiami yra kalbėją, pav., Debora. Zakarijas, Simeonas, net Kaifas, 
Šv. P. Marija. 

Autorius, ką cituodamas apskritai, visada pritaria citatai ir ią pasi- 
savina. Bet kadangi gali būti ir išimčių, tai, savaime nesant aiškiam daly- 
kui, kiekvienu atveju reikia ištirti iš citatos turinio, tikslo ir visų aplinky- 
bių, ar autorius tik patį citavimą turi galvoj (veritas citationis) ar nurodo 
ir citatoje išreikštą tiesą (veritas rei citatae) *). 

Kartais autorius tik citatos substanciją telaiko tikra ir visai nesirū- 
pina jos smulkmenomis. Tokios citatos smulkmenoms neklaidingumo ne- 
laiduojama. Todėl jei toks tekstas įdedamas Šv. Knygose, tai smulkme- 
nose gali būti neteisingas. Bet kadangi autorius joms nepritarimo nepa- 
reiškia, tai jos ne būtinai yra klaidingos. Autorius šiaip elgdamasis — 
nei pritardamas nei nepritardamas — palieka pačiam skaitytojui įvertinti 
jų tikrumą. 

Turint tai galvoj, lengva išspręsti kai kurie Šv. Rašte pastebėti 
prieštaravimai. Antai, 2 Mak. 1, 10-17 ir 2 Mak. 9, 1-28 pasakojimai 
prieštarauja viens antram — skirtingai aprašomas Antijoko Epifano miri- 
mas. 2 Mak. 1,13 ss. rašoma, kad Antijokas su savo palydovais žuvęs 
Nanėjos šventykloj, į kurią jis buvęs įėjęs apiplėšti. O 2 Mak. 9,1 ss. pa“ 
sakojama, kad Antijokas, mėgindamas apiplėšti Persepolio šventyklą ir 


1) Apie S. Įstatymo citatas N. Įstatyme žiūr. L. Venard, Citations de I,Ancie 1 
Test ment dans Ie Nouvean |estament: Dictionnaire de la Bible, Supplėment, Paris 1930, 
t. II fasc. VI 23—51. 

2) Apd. 20, 25. 

3) 2 Tim. 4,20. 


4) Fernandez, Hermeneutica, n. 137: 

prislėgti miestą, buvęs daugybės ginkluotų žmonių priverstas bėgti; ne- 
trukus jį suėmęs baisus vidurių skausmas ir svetimos šalies kalnuose 
baigęs savo gyvenimą, miręs. 

Šių dviejų tekstų nesiderinimas yra aiškus. Kai kurie egzegetai bandė 
tvirtinti, kad čia kalbama apie du skirtingus asmenis. Bet veltui. Čia 
kalbama apie vieną ir tą patį asmenį. 

Kalbamaiam klausimui iš pręsti reikia įsigilinti į šiuos du tekstus. 
2 Mak. 1-2,19 yra du Palestinos žydų laiškai Aigypto žydams, kur jie 
kviečiami švęsti Jeruzalės bažnyčios pašventimo šventę. Pirmojo laiško 
(1,;—10a) nurodyta data yra 188 Seleukidų eros metai (=124 m. pr. 
Kr.). Antrajame laiške (1.10'—2,19) datos nepažymėta, bet iš kai kurių 
žymių apytikriai galima spėti, jog laiškas rašytas apie 162 m. prieš Kr 
Pats veikalas prasideda 2,0. Todėl jo pradžia bene tik yra dokumenta 
priedas ir, griežtai kalbant, tik pirmųjų autorių nuomonę išreiškia. Taigi 
kas juose yra netikslaus, tai ne šv. autoriui, tik laiškų. rašytojams reikia 
priskirti. Atrodo, jog Jeruzalės žydai savo laiške Aigypto žydams prane- 
ša tik gandus apie Antijoko mirimą (jis mirė 164/163 m. prieš Kr., o 
laiškas rašytas apie 162 m.). Jie girdėjo, jog Antijokas mėginęs apiplėšti 
šventyklą ir miręs. Todėl jiems buvo susidaręs vaizdas, jog Antijokas 
miręs pačioj šventykloj. Apie tai jie pranešė ir savo tautiečiams Aigypte, 
Tik 2 Mak. 9,1 ss. autorius paduoda tikras žinias apie Antijoko  mirimą. 
Šv. autorius, nei pritardamas nei nepritardamas tų dviejų laiškų turiniui. 
+ juos dokumentų teisėmis prijungė savo veikale, norėdamas, regis, palai- 
kyti su Aigypte gyvenančiaisiais žydais broliškumą ir religinę vienybę. 
Tokios vienybės siekiama ir minėtuose laiškuose, kur minimas pakvietimas 
Aigypte gyvenančiųjų žydų švęsti Jeruzalės bažnyčios pašventimo šventę. 
Be kitko, ten rašoma (1,5—16) apie Antijoko Epifano mirimą, kas, kaip 
matėme, nesiderina su tos pačios knygos IX skyriaus apsakymu. 

Yra ir kitų aiškių citatų pavyzdžių. Pav., | Mak. 8,1-17 pasakoja- 
ma, kas „Judui teko girdėti“ apie romėnus. 1 Mak. 12,4-15 ir 90-23 yra 
nuorašai laiškų, iš kurių vieną rašė Jonatas, vyriausias žydų kunigas, spar- 
tiečiams; antrą rašė spartiečių karalius Arijus Onijui, vyriausiam kunigui. 
Iš viso matyti, kad šv. autorius tenori tiksliai išreikšti tai, kas tuose laiš- 
kuose parašyta, nesiimdamas spręsti apie ten aprašomų dalykų tikrumą, 
Pav., Arijaus laiške Onijui rašoma: „Atrasta viename rašte apie spartiečius 
ir žydus, kad jie esą broliai ir kad esą iš Abraomo giminės“!). Ir Ezdras 
4s-> ir 717 yra panašiai susirūpinęs paduoti tikslius laiškų nuorašus, 
nesiimdamas nieko spręsti apie jų turinį. 

Kartais rašytojas pavartoja kito žodžius ar nurašo dokumentus, 
bet to nepasako, nė ženklais nenurodo. Ir pirmu žvilgsniu negalima pa- 


1) 1 Mak. 12,21. 

žinti, jog čia cituojami kitų žodžiai, pareiškiamos kitų mintys. Tokio 
citatos vadinasi neaiškios. 

Mūsų laikais šaltiniai visada rūpestingai nurodomi. Senovėj elgtasi 
laisviau. Samuelio knygose nurodoma tik vienas žinių šaltinis, būtent, 
Teisiųjų knyga!). Gal, ir daugiau tokių šaltinių pavartota, nes aprašyti 
130 metų laikotarpį šv. autorius negalėjo iš savo paties patyrimo. Tačiau 
autorius to nepasako. Net Šv. Rašto knygose yra davinių, kad tikrai yra 
neaiškių citatų. Pav., 2 Kron. 5,9 parašyta: „Taigi skrynia buvo tenai 
(šventykloje) iki šiai dienai“. Bet reikia pažymėti, kad šie žodžiai netinka 
laikui, kada buvo parašytos Kronikų knygos. Nes jos buvo parešytos po 
Babilonijos nelaisvės, kai Saliamono bažnyčia jau buvo sugriauta ir San- 
doros skrynios jau nebebuvo. Todėl siūlosi išvada, jog Kronikų knygų 
autorius tai nurašė iš kurio dokumento, visai nepaminėdamas savo žinių 
šaltinio. Čia yra neaiški citata, apie kurios vertę autorius nesiima nieko 
spręsti. Kitaip reiktų pripažinti Kronikų knygoj klaida. Bet to padaryt 
negalima. 

Kaip pažinti neaiškios citatos? Yra keletas taisyklių. 

„Neaiškioms citatoms pažinti“, rašo prof. A. Grigaitis: „kritikai 
paduoda dvi taisykli: viena eina iš teksto prigimties, kita — iš jo tapa- 
tybės su kitu tekstu. Genealogijos, tikslūs skaitmens, pažymintieji praei- 
ties dalykus, ištraukos iš oficialių dokumentų, laikomos citatomis iš teksto 
prigimties. Šv. Knygose atkartojami ir tie patys tekstai. Skaitydan i 3 
Kar. ir 2 Kron., pastebime tuos pačius ilgus posakius. Tą patį rendame 
ps. 104 ir 1 Kron. 16,5 ir tol; Iz. 36-39 ir 4 Kar. 1815-2020 ir t.t. 
Taigi, vienas iš tų tekstų buvo paimtas iš kito arba abudu imti iš kurio 
nors trečio dokumento“?). 

Kyla klausimas, ar autorius, nurašydamas tokius dokumentus, jiems 
pritaria ar visą atsakingumą tiesos atžvilgiu palieka pačiam dokumentui. 
Jei pritaria, tai žinias pasisavina, aprašomi istoriniai dalykai; jei atsakingu- 
mą palieka pačiam dokumentui, tai tenka spręsti to dokumento vertė ir 
tik iš vieno citavimo dokumento dar negalima išvesti aprašomų dalykų 
tikrumo. 

Apie neaiškias citatas daugiausia yra rašęs F. Prat?). Jis įrodinėja 
gausingą tokių citatų buvimą ir pažymi, kad neaiškios citatos tik tada 
autoriaus pasisavinamos, kai jis aiškiai ar tolygiu būdu jas aprobuojąs, 
joms pritariąs. Jei ta p šv. autorius citatos nepasisavina, tai pačiam skai- 
tytojui tenka kritiškai nutarti, kas tame taip cituotame dokumente gali 
būti teisinga, tikra ir kas klaidinga. 

Autoriaus amžininkai gerai žinojo, iš kurio dokumento autorius sėmė 
savo žinias. Todėl jie galėjo ir jo posakius tinkamai įvertinti. Bet kadar- 


1) 2 Sam. 1,18. 

2) Egzegezės metodikos naujieji keliai; „Soter“, (1926) 65. i 

3) „Etudes“, n. 86 (1901) 474 —- 500; n. 90 (1902) 299—312: 610 — 633; La Bible 
et I "Histoire, Paris 1904; plg. A. Lemonnyer, Thėorie des citations implicites: Dietion. de 
la Bible, Supplėment, t. II, fasc. VI, kol. 51—55. 

gi mums tai nėra žinoma, tai belieka tik veikalo rušių kritikos dėsniais 
ir iš išsireiškimų būdo nutarti, kiek pats autorius yra įsitikinęs savo ap- 
rašomų dalykų tikrumu. 

Neaiškių citatų klausimas yra labai svarbus, nes istorinėms knygoms 
parašyti daugiausia buvo naudotasi šaltiniais, nors ir nevisada jie yra 
nurodomi. Jei manoma, jog, apskritai, neaiškioms citatoms šv. autorius 
pritarimo nereiškiąs, nors nereiškia ir nepritarimo, tai išeina, jog, atsi- 
žvelgiant vien tik į įkvėpimą, mes nieko tikro iš tų istorinių knygų nega- 
lėsime sužinoti, bet kiekvieną kartą reikės atsiklausti kritikus, ar aprašo- 
mi faktai, įvykiai galį būti tikri ar ne. 


Istorininkas, rašydamas istorijos veikalą, apskritai, nori aprašyti da: 
lykus, kokie iš tiesų yra įvykę, ir todėl žinias semia ar iš savo paties pa- 
tyrimo, ar iš kitų pasakojimo, ar iš kitų raštų. Imdamas iš kitų žinias, 
tuo pačiu joms pritaria, nebent jei aiškiai pasisakytų joms pritarti negalįs 
ar bent abejojąs jų tikrumu. Kitaip istorijos veikalas neatsiektų savo 
tikslo, būtent, neaprašytų tikrovės. Taigi, nereikia įrodyti, kad autorius savi- 
nasi iš kitų paimtas žinias, bet, priešingai, reikia įrodyti, kad kartais auto- 
rius, imdamas iš kitų žinias, joms nepritaria, jų nepasisavina. 


Jei kiekvienas istorijos rašytojas turi laikytis šio dėsnio, juo labiau 
tai daryti turi Šv. Knygų autorius. Nes DievasS. ir N.Įstatymų istorinėmis kny- 
gomis norėjo žmones pamokyti apreikštosios religijos istorijos, norėjo nurodyti 
nuostabią savo apvaizdą ir rūpinimąsi žmonija. Bet jei istorinės knygos 
tėra įvairių ištraukų rinkinys, dėl kurių istorinės vertės reikia atsiklausti 
kritikų nuomonės, tai šio tikslo nebus atsiekta, Matomai, šios teorijos pa- 
grinde yra supozicija, jog Dievas įvairiais realiniais ar išgalvotais pasako- 
jimais tenorėjo pažymėti keletą dorovinio gyvenimo pavyzdžių. Tuo būdu 
visa Šv. Istorija būtų tik savo rūšies simbolizmas, tik ne buvusių tikrų 
įvykių aprašymas. 


Šv. Rašto Komisija neneigia, kad Šv. Rašte esą neaiškių citatų, tik 
sako, kad to konkretiškai negalima esą be pagrindo taikinti. Ji į klau- 
simą: „Ar išspręsti kai kuriems Šv. Rašto tekstuose atsitinkantiems keblu. 
mams, kurie, regimai, kalba apie istorijos įvykius, egzegetas katalikas 
gali tvirtinti, kad ten esą nutylėta arba neaiški citata, paimta iš doku- 
mento, parašyto neįkvėpto autoriaus, kurio visiems tvirtinimams įkvėptas 
autorius nepritaria ir jų nesisavina, kurie todėl gali būti ir klaidingi“? 
1905 m. vasario mėn. 13 d. atsakė neigiamai, išskyrus tą atvejį, kai, pa- 
liekant Bažnyčiai spręsti apie prasmę, būtų tvirtais argumentais įrodyta, 
kad 1) šv. autorius tikrai cituoja kito pasakymus ar dokumentus ir 2) 
jiems nei pritaria nei savinasi, taip jog teisiai manoma, kad kalbąs ne 
savo vardu“. Taip pat encikl. „Spiritus Paraclitus“ įspėjami tie, kurie 
Šv. Rašto keblumams išspręsti per daug lengvai griebiasi neaiškių citatų 

„sensu et iudicio Ecclesiae posthabito“. To būdu ir neaiškių citatų teo- 
rija nėra bendra priemonė Šv. Rašto neklaidingumui ginti. 

8. Baigiant reikia pasakyti, kad visos kalbėtosios teorijos, visi anie 
bandymai ginti Šv. Rašto neklaidingumą, nors nevisada | vykusiai, tepa- 
rodo gilų įsisąmoninimą, jog rašytinis Dievo žodis, teisingai suprastas, negali 
būti klaidingas. Šis įsitikinimas siekia Bažnyčios Tėvus, siekia apaštalusi 
ir remiasi pačiu Kristumi. Neklaidingumo  savumas laiduoja Šv. Raštui 
tokį orumą, kokio neturi jokia žemiška knyga: jis normuoja žmonijos ti- 
kėjimą ir papročius. 

